ཅ་པ། ྋལབ་སྐྱབས་མགོན་མདོ་རྒྱུད་རྒྱ་མཚོས་མཛད་པའི་
ཁྱུང་ལྔའི་ལག་ལེན་དང༌། ཆུང་དཔྱད་མཛེས་པའི་
འཁོར་ལོ། བཤལ་གྱི་ལག་ལེན་རྡོ་རྗེ་ཕ་ལམ་
བཅས་ཕྱོགས་གཅིག་ཏུ་བཀོད་པ་བཞུགས་སོ།།
དང་པོ། ཁྱུང་ལྔའི་ལག་ལེན།
ཡེ་ཤེས་ལྔ་ལྡན་དུག་ལྔ་འཇོམས་པའི་བདག ། ཁམས་ལྔ་རྣམ་དག་འོད་
ཟེར་རྣམ་ལྔ་འཕྲོ།། སྟེང་འོག་བར་གསུམ་གདོན་རྣམས་བརླག་མཛད་པའི།།
བཅོམ་ལྡན་མཁའ་ལྡིང་དབང་པོས་བདག་ལ་སྐྱོངས༎ ལྗོངས་འདིར་འཚོ་བྱེད་
ཁས་འཆེ་སྐར་ཚོགས་ལྟར། ། འདུག་ཀྱང་ཁྱུང་ལྔ་སྦྱར་ཐབས་མདོག་བཞི་ཡི༎
ཞལ་གདམས་ཚུལ་བཞིན་ཤེས་མཁན་ཆེར་མི་འདུག ། དེས་ན་ཁོ་བོས་ལག་ལེན་
གསལ་བར་བཀོད།། དང་པོ་དབེན་པའི་གནས་ཁང་བྱི་དོར་བྱས། མཎྜལ་གྲུ་
གང་གྲུ་བཞི་དཔང་སོར་བཞིའི།། སྟེགས་བུ་ལེགས་པར་བྱས་ལ་དྲི་བཟང་ཆུས༎
ཆག་ཆག་ལེགས་པར་བྱས་ལ་ཐིག་ཆེན་བརྒྱུད། གཞུང་བཞིན་བཏབ་པ་ཐོད་
ལོས་ཟླུམ་པོར་བསྐོར།། དབུས་སུ་མཐོ་གང་དག་གི་ཟླུམ་པོར་བསྐོར།། པད་
འདབ་བཞི་བྱས་ ཤར་མཐིང་ལྷོ་སེར་བ། ནུབ་དམར་བྱང་ལྗང་དབུས་དཀར་
བྱས་པ་ལ། དབུས་སུ་ཨ་རུ་རུས་བཏོན་ཁྲོམ་[ ཁྲམ]ཁྲོམ་དུ། བརྡུང་པ་སྲང་
དྲུག་རིན་ ཆེན་ སྣོད་ དུ་ གཞག ། ཤར་ དུ་ བཙན་ དུག་ སྲང་ གསུམ་ བརྡུང་ བ་
གཞག ། ལྷོ་རུ་རུ་རྟ་སྲང་དོ་ཁྲོམ་བརྡུང་གཞག ། ནུབ་ཏུ་ཤུ་དག་ཞོ་བདུན་ཁྲོམ་
བརྡུང་གཞག ། བྱང་དུ་གླ་རྩི་ཞོ་དོ་དེ་རྣམས་ཀྱང༌། རིན་ཆེན་སྣོད་དུ་བླུག་ལ་

༄།སྐྱུང་ལྔའི་ལག་ལེན་བཅས་ཕྱོགས་ག
ཏུ་བཀོད་པ། 187
གཞག་ པར་ བྱ།། སྟེང་ དུ་ གདུགས་ ཕུབ་ མཐའ་ སྐོར་ མཆོད་ པ་ གཤམས
[བཤམས]།། ཁྱུང་ཁྲའི་བདག་ བསྐྱེད་ གཞུང་ བསྲང་ མདུན་ བསྐྱེད་ བསྒྲུབ།།
དབུས་ཀྱི་ཨ་རུ་སངས་རྒྱས་རིགས་ཀྱི་ཁྱུང་༎ ལ་སོགས་བསྐྱེད་ལ་བསྙེན་པ་འབྲུ་
ལྔ་པོ། རབ་ནི་འབུམ་ཕྲག་འབྲིང་ནི་ཁྲི་ལྔ་དང་།༎ ཐ་མ་ལྔ་སྟོང་བཟླས་ལ་ཁྱུང་
རྣམས་བསྟིམས། ཨོཾ་པཎྷི་སྭཱཧཱ། སྔགས་ཆུ་ལོགས་སུ་བྱས་ལ་སྦྱར་བཏབ་ནས།
ཨོཾ་རཱ་ཛ་ནཱ་ག་ཡ་ག་རུ་ཊ་ཧཱུྃ་ཧཱུྃ་བཛྲ་པ་ཎི་གུཧྱ་གུ་རུ་ཧཱུྃ་ཧཱུྃ་ཕགས་ཧཱུཾ་ཧཱུཾ་བྷོ། སྨན་ཕུར་
རེ་ལ་སྟོང་རེ་བརྟབ། དང་པོར་སོ་སོར་སྐམ་ཐག་ལེགས་པར་བྱ། དེ་ནས་དང་པོ་ཨ་
རུ་བཙན་དུག་གཉིས། ལོ་བརྒྱད་དྲི་ཆུས་སྐ་སླ་ཞོ་ཙམ་བྱ།། འདམ་བཏགས་
ཉིན་གཅིག་བྱས་པས་མདོག་ཁ་སྨུག ། ཤིན་ཏུ་འཚེར་བ་འབྱུང་བ་དེ་དུས་སུ།།
རུ་རྟ་བཏབ་པ་ནག་པོ་མ་བྱུང་བར། འདམ་བཏགས་བྱས་ལ་དེ་ནས་ཤུ་དག་
བཏབ། མཐིང་མདོག་མ་ཤར་བར་དུ་འདམ་འཐག་བྱ།། དེ་ནས་གུ་གུལ་སླད་
མེད་བཞུས་པའི་ཆུས།། བྲན་ལ་གླ་རྩི་བཏབ་པས་ རྒྱ་སྣག་གི ། མདོག་འདྲ་
དམར་དང་ཤིན་ཏུ་འཚེར་བར་འགྱུར༎ དེ་ནས་སླར་ཡང་ལོ་བརྒྱད་དྲི་ཆུ་བྲན༎
དྲིལ་ཐུབ་བར་དུ་འདམ་འཐག་ལེགས་པར་བྱ།། རིལ་བུ་སྲན་མ་ཙམ་དུ་
མ་དུ་སྙོམས་
པར་དྲིལ། རིལ་ལྕགས་ཐེབས་པར་བྱས་ལ་བུམ་པར་བླུགས།། ཁ་རྒྱན་ཁྱུང་
ཁྲའི་ཙག་ལི་རྒྱན་ལྡན་གཟུགས། གོང་གི་དཀྱིལ་འཁོར་དབུས་བཞག་ཁྱུང་ཁྲ་
ཡི། བདག་མདུན་དམིགས་པ་དང་བཅས་བཟླས་པ་ནི།༎ འབུམ་ཕྲག་ལྔ་བྱས་
ཁ་བསྒྱུར་འདི་ཉིད་བྱ།། ཨོཾ་ཨ་ཧྲི་ཁ་ཎི། ཁྲི་ཕྲག་ལྔ་བཟླས་ལས་སྦྱོར་སྔགས་རིང་
ནི༎ ཀྱེེ་ནཱ་གཱ་ར་ཛ་མཱ་ར་ཡ་རྦད་རྦད༎ སུ་ནཱ་ག་རཱ་ཛ་མ་ར་ཡ་རྦད་རྦད། སུས་
ནཱ་ག་ ར་ཛ་མཱ་ ར་ཡ་རྦད་རྦད། སུཾ་བྷུ་ནཱ་ག་རཱ་ཛ་མཱ་ར་ཡ་རྦད་རྦད། ཐུན་
མཚམས་རྣམས་སུ་སྔགས་སྟོང་བཟླས་ནས་བསྒྲུབ༎ སླར་ཡང་ཁྱུང་ཁྲ་འོད་ཞུ་
རིལ་བུར་བསྟིམ། དེ་ལྟར་བསྒྲུབས་པའི་མཁའ་ལྡིང་རིལ་བུ་འདིས།། སྟེང་
འོག་བར་གསུམ་གདོན་ཀུན་འཇོམས་དང་སྲུང་།། འདི་ཡི་ཡོན་ཏན་བརྗོད་ཀྱིས་
མི་ལང་ངོ་ སྨན་ལྷ་གཉིས་པ་ཡོན་ཏན་མགོན་པོས་ཀྱང༌། མདོག་བཞིའི་ཞལ་

188
༄༅།ལབ་སྐྱབས་མགོན་གྱི་སྨན་ཡིག
གདམས་མ་ཤེས་ན༎ ཁྱུང་ལྔ་སྦྱར་བའི་སྨན་པ་མིན།། གསུངས་པས་ལག་ལེན་
བསྒྲུབ་ཐབས་བཅས་པ་འདི།། འཚོ་བྱེད་སྟྭ་མུ་དྲ་ཡིས་སྦྱར་བ་དགེ། བཀྲ་ཤིས།
གཉིས་པ། ཆུང་དཔྱད་མཛེས་པའི་འཁོར་ལོ།
ཨེ་ཝཾ་ཟུང་འཇུག་དཔལ་གྱུར་པད་རག་མདོག ། གྲི་ཐོད་ལེགས་འཆང་
མཆོག་ཉིད་མྱུར་སྟེར་མ།། བརྐྱངས་བསྐུམས་ཞབས་ཀྱིས་ བྱེད་ པོ་ ཡབ་ ཡུམ་
མནན། ལྷག་པའི་ལྷ་མཆོག་མཁའ་ལ་སྤྱོད་མར་འདུད།། ཤིན་ཏུ་རྙེད་དཀའི་
དལ་འབྱོར་ནོར་བུ་མཆོག ། མེད་པ་བཙལ་དང་ཡོད་པ་སྲུང་བ་དང༌།། ཤི་འཕྲོ་
བཅད་དང་ལྟེ་བ་བསྒྱུར་བ་དང༌། བཙའ་ཐབས་ཉེར་སྤྱོད་ནད་གདོན་གསོ་བ་
དང་། ས་བཅད་བརྒྱད་ཀྱི་སྒོ་ནས་ཆེར་ཟབ་པ། གསང་བའི་མན་ངག་ལག་
ལེན་གས
།སལ་བར་བཀོད༎ དེ་ཡང་དང་པོ་མེད་པ་བཙལ་བ་ནི།། གི་ཝང་གཉེན་
སྦྱོར་མཐའ་བཞིའི་རྩིས་རྣམས་དང་། རུང་དང་མི་རུང་རབ་ཆད་སྒོ་ཡིན་མིན།།
སྲོག་ལུས་དབང་ཐང་འཐབ་པས་ལེགས་པར་བརྟགས།། བཅོས་ཐབས་འདུག་
ན་བཅོས་བྱ་ཕོ་མོ་གཉིས༎ བྱང་ཆུབ་སེམས་རྩ་འཕྲད་དང་རབ་ཆད་ཀྱི།། སྒོ་
ངན་བཅོས་མེད་སྔོན་ལས་ཡིན་པས་སྤང༌། དེ་ལྟར་མིན་ན་འདི་བཞིན་བཏག་
[བརྟག]པར་བྱ། ཕུག་རོན་སྒོང་ཀོག་ནང་དུ་ཆུང་མ་དེའི། དྲི་ཆུས་བཀང་ལ་
སྐྱེས་པའི་ས་བོན་བླུགས།། ཧྲུལ་གྱིས་ཞིག་ན་ཕ་ལ་མི་འབྱུང་རྟགས།། ཕུག་རོན་
སྒོང་ནང་ཕ་དེའི་དྲི་ཆུ་བླུགས།། མ་ཡི་མངལ་ཁྲག་སྐམ་པོའི་ཕྱེ་མ་བླུགས། ཞག་
གཅིག་བཞག་ལ་དྭངས་སྙིགས་བྱེད་འདུག་ན། མ་དེ་རྒྱུད་མི་ཆགས་པའི་ལྟས་
ཡིན་ནོ༎ དེ་ནས་ཕོ་མོ་གཉིས་པོ་གང་མེད་ན།།
ཙཀྲ་འདི་བྲིས་སོ་སོའི་སྤྱི་གཙུག་ཏུ། ཆགས་
སྤྱོད་ དུས་ གདགས་ རྒྱུད་ འོང་ ཐེ་ ཚོམ་ མེད།
བ
#
དེ་ནས་ཟླ་མཚན་བརྟག་པ་ནི༎ མདོག་ནག་

༄༅།ཁྱུང་ལྔའི་ཁག་ལེན་བཅས་ཕྱོགས་གཅིག་ཏུ་བཀོད་པ།
189
སྐ་ན་ཚད་པས་བཀག ། སླ་ཞིང་མང་བབས་བྱེད་ན་གྲང་བས་བཀག ། མང་
ཉུང་སྐ་སླ་ངེས་མེད་འབྱུང་བ་ན།༎ གདོན་གྱིས་བཀག་པར་ཡིན་པས་དེ་བཅོས་
དགོས།། སྐ་སླ་མང་ཉུང་དུས་ཚེས་གཅིག་ཏུ་བབས།། ཡང་ན་གཏན་ནས་མི་
འབྱུང་བ་དང་གཉིས༎ མོ་གཤམ་ཡིན་པས་དེ་ལ་བུ་མི་འབྱུང༌། ཚ་གྲང་བསིལ་
དྲོད་སྨན་གྱིས་འཚམ་པར་བཅོས༎ ནད་གཞི་ཆེ་དང་མངལ་ནད་རིགས་རྣམས་
དང་།། འཕྱོན་མ་མི་མང་བསྟེན་རྣམས་རྒྱུད་མི་ཆགས༎ ནད་གཞི་བཙོས་ཤིང་
མངལ་ནད་རིགས་རྣམས་བཙོས།། གདོན་བཀག་བསད་མནན་འཕང་སོགས་
འཚམ་པས་བཅོས༎ གུ་གུལ་མུ་ཟི་བོང་ང་ནག་པོ་ཡི།། དུད་པས་[པར〕རྒབ་
[རྒལ]ནས་བདུག་ཅིང་སྲུང་བ་གདགས༎ དེ་ལྟར་བཅོས་ཤིང་བལ་མཚོན་སྣ་
ལྔ་ཡིས།། སྲུང་སྐུད་འདམ་གང་བྱས་ལ་མགྲོན་བུ་མོ།། ཁྲབ་བྱང་མིག་དགུ་དང་
བཅས་གཞུང་འཁོར་འདི།། བཏགས་ལ་སྲིད་ཀྱི་ཁ་བུར་འཛིན་པར་འགྱུར༎
ཡང་ན་འཁོར་ ལོ་ ཟླ་ གམ་ སུམ་ བརྩེགས་ འདི།དཔེ་
ཆུང་ལྟར་བྲིས་ རྒྱབ་ཏུ་གི་ཝང་དང༌། གུར་གུམ་ཁུ་
བས་སྔགས་འདི་འཕྲེང་གསུམ་བྲི། ཨོྃ་མ་ཎི་དྷ་རི་
བཛྲ་ཎི་མ་ཧཱ་པྲ་ཏི་ས་རེ་ཧཱུཾ་ཧཱུྃ་ཕཊཿཕཊཿ འདོག་
་
པའི་དུས་སུ་རྟེན་འབྲེལ་སྙིང་པོ་བཟླ།། ཟླ་མཚན་བྱུང་ནས་ཞག་བཞིའི་ནུབ་མོ་
ནས། ཁྲུས་བྱས་བ་བླ་དྲི་ཆུར་སྦང་བ་འཐུང་》། འདོད་སྤྱོད་གཞོགས་གཡོན་
འོག་བསྟན་རྐང་བརྐྱངས་ཉལ།༎ ཐབས་དང་མན་ངག་འདི་རྣམས་ལྡན་གྱུར་ན།།
མོ་བཤམ་ཉིད་ཀྱང་ངེས་པར་བུ་སྐྱེ་འགྱུར། ཁོག་ཏུ་ཆགས་རྟགས་འདོད་པར་
ངོམ་པ་དང༌། ཕྱི་ཉིན་མགོ་ན་ལུས་ཀྱི་བ་སྤུ་ལྡང་། དེ་རྟགས་ཚང་ན་ངེས་པར་
ཆགས་པའི་རྟགས།། ལུག་ཐུག་རླིག་སྤུ་བལ་དཀར་བསྲེས་པ་ལ། སྲུང་སྐུད་
སུམ་སྒྲིལ་བྱས་ལ་ཁྲབ་བྱང་ནི།། མིག་དགུ་མགྲོན་བུ་བུ་མ་རས་དཀར་གྱི། ཚལ་
བུ་དང་བཅས་ཙཀྲ་ཟླ་གྲངས་ནི།། མ་ཚང་བར་བཏགས་མཆིས་སྲུང་མཆོག་ཡིན་
ནོ༎ ཨོཾ་ཨཱཿཧཱུྃ་ཁྲག་ཁྲིག་བྷ་ག་འུབ་འབྱུང་བ་འདུས་སྭཱཧཱ། ཡང་ན་ཟླ་ལྡིབ་སྲུང་

190
༄༅།ལབ་སྐྱབས་མགོན་གྱི་སྨན་ཡིག
བ་འདི་བཞིན་བྱེད།། ཟམ་ཆེན་འོག་གི་ཆུ་ནང་རྡེའུ་ནི། དཀར་
ནགགཉིས་བླངས་རས་དཀར་རས་ནག་ནང༌༎ སོ་སོར་བཏུམ་
ལ་དར་ཚོན་སྣ་ལྔ་ཡིས༎། དྲིལ་ལ་རྟེན་འབྲེལ་སྙིང་པོ་ཉེར་གཅིག་
བཟླ། དཀར་པོ་ལག་གཡས་ནག་པོ་གཡོན་དུ་གཏད།། རྐེད་པ་
གཡས་གཡོན་གཉིས་ལ་གདགས་པའམ༎ མགུལ་དུ་བཏགས་པས་ཟླ་ལྡིབ་སྲུང་
བ་ཡིན། མན་ངག་ཆེར་ཟབ་ལག་ཏུ་བླངས་པ་ཡིན༎ དེ་ནས་ལྟེ་བ་བསྒྱུར་བ་
བྱེད་དགོས་ན༎ ལུག་ཐུག་འབྲས་བུ་སྐྱུ་རུ་རུ་རྟ་དང༌། སྟར་བུ་འོམ་བུ་མགྲོན་
བུ་བུ་མ་དང་། ཕྱུག་པོའི་རང་འཐག་ལྟེ་ཕྱེ་བུ་ནི་གསུམ། ཡོད་པའི་མ་ཡི་ཟས་
ལྷག་ཟ་བར་བྱ༎ ཡང་ན་མངལ་ཆགས་ཞག་མ་ཉི་ཤུའི་དུས། ཕྱི་བ་ཤྭ་བ་ལུག་
གསུམ་ཕོ་རིགས་ཀྱི།། མཇུག་ཆུང་སྙི་བའི་རྩ་བ་ར་མཉེ་བ། ལྒ་པི་ཕོ་གསུམ་ཕྱེ་
མ་ཁོག་ཏུ་གཏོང་། ཆང་སྤང་ཟླ་གསུམ་བར་དུ་ཁྱིམ་གཞན་ལ། རང་གི་ཐབ་
ཀའི་མེ་ནི་མི་སྟེར་ཞིང༌།། གཞན་གྱི་ཐབ་མེ་རང་གིས་མི་སློང་བ།། རྟེན་འབྲེལ་
ཟབ་མོ་འདི་ནི་བཻ་རོའི་ལུགས།། བྱ་དཀར་སྒོ་ངའི་ནང་དུ་འོ་མ་དང་། ཁྲག་
སྦྱར་བླུགས་ལ་འབྲུ་ལྔ་རིན་ཆེན་ལྔ། དར་ཚོན་སྣ་ལྔ་དག་གིས་ཁ་བཀབ་ལ།།
བལ་གྱིས་ དྲིལ་ ཏེ་ གའུ་ནང་དུ་བཅུག ། མ་ཡི་ མགུལ་ བཏགས་ ངེས་ པར་ བུ་
འབྱུང་ངོ་།༎ ལུས་ཡང་རྨི་ལམ་དུ་ཡང་སྐྱེས་པ་རྨིས༎ དཀུ་གཡས་མཐོ་ཞིང་འགྲོ་
ཚེ་རྐང་གཡས་འདོར༎ བྱེ་མའི་སྟེང་དུ་མཉམ་ལོང་རྐང་གཡས་ཀྱི།། རྗེས་ཟབ་
འདི་ལྟར་ ཚང་ ན་ བུ་ ཡོད་འགྱུར། ཡང་ ན་ ཕྲུ་གུ་ ཕོ་ མོ་ བརྟག་ པའི་ ཐབས།།
དབྱངས་འཆར་རེས་གཟའི་ཚེས་གྲངས་ལ་བརྟག་པའི།། བརྟག་ཐབས་ཟབ་
མོས་ངེས་པར་རྟོགས་པར་འགྱུར ཟས་དང་སྤྱོད་ལམ་ཤིན་ཏུ་གཟབ་དགོས་
ཤིང་།། དྲག་ཤུལ་སྤྱོད་ལམ་ཆུ་ཆེན་བརྒལ་བ་དང་།། མི་ཐེག་ཁུར་དང་བརྡབ་
བརྡུང་མི་འཕྲོད་ཟས༎ མངལ་འཇིགས་གྱུར་པས་ཟླ་དགུའི་བར་དུ་སྤོང༌།། དེ་
ནས་ཟླ་དགུ་འདས་ནས་བཙའ་བའི་དུས།། ལོ་དང་སྤར་ཁ་བཅོས་ཤིང་སྣ་སེལ་
གྱི།། རིམ་གྲོ་གང་འཛོམ་འབྱོར་པ་དང་ བསྟུན་བྱ།། ཞེ་བའི་བཙའ་ ་རྟགས་

༄༅་ཁྱུང་ལྔའི་ལག་ལེན་བཅས་ཕྱོགས་གཅིག་ཏུ་བཀོད་པ།
191
གཟུགས་སྡོང་མཚན་མ་གཡོ༎ ཆུ་ངན་འབབ་ཅིང་རོ་སྨད་ལྕི་བ་སོགས། བྱུང་
ན་མྱུར་དུ་བཙའ་བའི་རྟགས་ཡིན་ནོ།། ཆང་དང་བུ་ རམ་སྦྱར་བ་ལན་ མང་
བཏང་། ཡང་ན་ཡུངས་ཀར་དག་ལ་སྔགས་འདི་བཟླས།། ཨོཾ་ཨ་ཀར་སྭ་ཧཱ།
མ་ཧཱ་སི་ཀ་སྭཱཧཱ། སྨྲ་བཅད་སྔགས་འདི་སྟོང་གསུམ་བཏབ་ལ་གཏོང༌།། སྐྲ་
གསེབ་ཡུངས་ཀར་ཐ་རེ་སྐྱེ་བར་འགྱུར། ཡང་ན་མར་དང་ཟན་བསྲེས་སྔགས་
བརྒྱ་བརྒྱད།། བཟླས་ལ། ཨོཾ་གུར་ནི་གུར་ནི། ཟི་ཟུར་ཟི་ཟུར། ཞེས་བཏབ་བྱིན་
པས་མྱུར་དུ་འབྱིན་པར་འགྱུར༎ རྒྱམ་ཚ་བུལ་ཏོག་ལྕུམ་རྩ་ཨ་རུའི་རྩེ། མ་ནུ་
ལྒ་སྐྱུ་ལྡོང་ རོས་སྦྲུལ་གྱི་ཤ ། སྦྱར་བ་ཁོག་ཏུ་བཏང་པས་བཙའ་བར་འགྱུར༎
ཡང་ན་རི་བོང་རིལ་མར་སྔགས་འདི་བཏབ།། ཨོཾ་ཨེ་མ་ཤ་ཨེ་མ་ཤ་ཧེ་ཧེ་ཕྱུངས་
ཤིག་སྭཱཧཱ། ཨོཾ་ཨཻ་ཀ་རེ་བྱི་ཀ་རེ་རོ་ཤྭ་མ་ཎི་སྭཱཧཱ། ཆང་ཕུལ་བཏང་ལ་ཐེ་ཚོམ་
མེད་པར་འབྱུང་། ། འོན་ ཀྱང་ ཕའམ་ ཕོ་ ཡི་ འདམ་ [ འདོམ] གྱི་སྤུ། མེར་
བསྲེགས་སྣ་ལ་བདུག་པས་ཐོན་པར་འགྱུར༎ བུ་རོ་རི་མ་ཐོན་ལ་གོང་གི་ནི།
རི་བོང་ རིལ་མ་ལ་ སྔགས་དེ་ཉིད་ཟབ། བཙས་ནས་ཆུ་དྲོན་དག་གིས་ལུས་
བཀྲུས་ལ། ཤིས་པ་འདི་ལྟར་བརྗོད་ཅིང་ལྟེ་བ་བཅད།། བདག་གི་སྙིང་ལ་སྐྱེས་
པའི་བུ། ཡིད་འོང་ཡན་ལག་མཆོག་རྒྱས་ཁྱོད། ལོ་བརྒྱ་འཚོ་ཞིང་སྟོན་བརྒྱ་
མཐོང་།། ཚེ་རིང་དཔལ་ནི་ཐོབ་པ་དང༌།། གཟའ་དང་རྒྱུ་སྐར་མཚན་མོ་རྒྱུ༎
ཁྱོད་ལ་ཉིན་མཚན་སྲུང་བར་ཤོག ། ཅེས་བརྗོད་ལྟེ་བ་སོར་བཞིའི་མཚམས་སུ་
བསྡོམ། ལྟེ་ཁྲག་མ་ཤོར་བཅད་ལ་པང་དུ་བླང་།། བུ་རམ་མར་སྐྱུར་རྐན་མར་
སྦྱིན་པར་བྱ།། ཞག་གསུམ་སྟེང་དུ་མདའ་དར་དར་ཚོན་དང༌༎ གསེར་གཡུ་
དུང་གསུམ་ཁྲབ་བྱང་མེ་ལོང་
ང་དང་། སྟག་གཟིག་རེས་མོ་རྣམས་ཀྱིས་བརྒྱན་
པར་འཛུགས།། བཙས་ཁར་བླ་མ་ཡི་དམ་ཆོས་སྐྱོང་མཆོད།། དབྱར་རའི་ཚེས་
གཅིག་བཅད་པའི་ལྕང་མ་ལ།། བྱང་བུ་སོར་བཞི་ལས་ལ་བུག་པ་ཕུག ། མགོ་
མཇུག་མ་ལོག་མ་བུ་གཉིས་ཀར་གདུགས། ལྷ་འདྲེས་མི་མཐོང་སྒྲིབ་ཤིང་མ